text: Smart opfindelse fjerner sne fra tagene
  24 februar 2010 kl. 15.35
  Kjeld Jacobsen fra Tandslet har opfundet en maskine, der kan fjerne sne fra tagene. Nu er den på vej til nordjylland for at blive prøvet af.
  - I løbet af no time har du kørt et kæmpestort tag tomt for sne, siger Kjeld Jacobsen.
  Flere gange i løbet vinteren er der reporteret om tage, der er kollapset under vægten af de store mængder sne. Men opfinder Kjeld Jacobsen fra Tandslet har svaret. Han har opfundet en maskine, der kan fjerne sne fra tagene.
  
  Lokalt samarbejde
  Maskinen blev til i samarbejde med smed Karl Reinhardt, der har stået for produktionen.
  Tag-fejeren var oprindeligt designet til at rense sommerhus-tage med. Men nu kommer den til nytte på som snefejer i stedet.
  Opfindelsen består af en lang stang. I enden af den sidder en luftdrevet fejemaskine. Fejemaskinen kan betjenes fra jorden og har en lang
  rækkevidde.
  Maskinen skal nu en tur til nordjylland og testes inden den sættes i produktion.
  